Domitius Marsus

Domitius Marsus bol rímsky básnik, priateľ Vergília a Tibulla a súčasník Horatia.

Jeho životopisné údaje nie sú presne známe. Určite prežil Tibulla (zomrel roku 19 pred Kr.), pretože zložil z príležitosti jeho úmrtia elegantný epigram. Pravdepodobne zomrel skôr, ako Ovídius napísal svoje Listy od Pontu (Epistulae ex Ponto, okolo 12 po Kr.).

Domitius Marsus napísal zbierku epigramov nazvaných Cicuta (Bolehlav) podľa ich uštipačného sarkazmu, epickú skladbu Amazonis, erotické elégie a prozaické dielo o dôvtipe (De urbanitate).

Martialis často odkazuje na Marsa ako na jedného zo svojich predchodcov.

Literatúra 
 

Básnici starovekého Ríma